Den Vest-Sjællandske Avis, 1832-01-21
den Belgiske Regiering, som allerede havde ondt ved at fordøie de 24 Artikler, skal ikke være tilbøielig til videre Modificationer. Man troer at Ratifications-Terminen vil derfor endnu blive udsat i to Maaneder og saa kan Døren da komme til at staae jænge aaben for hundrede forskiellige Rygter og for Krigen. Men hvad var nu Aarsagen til den stærke Falden af de Franske Fonds, Nogle have meent at det var en Følge af Spil og Speculation deri; andre af en Kassemangel hos en Kasserer ved Skatkammeret, Hr. Kestner, som har speculeret i Fonds, og atter andre af virkelige halvt qvalte politiske Aarsager. J hvad saa Aarsagen er saa har denne Begivenhed foraarsaget en almindelig Forbauselse. Moniteuren indeholder en Advarsel mod saadanne Rygter; men tilstaaer at der blev almindeligt talt paa Børsen om at Hr. Casimir Perrier vilde aftræde og om at Hr. Lafitte havde gjort Kongen en Forestilling om Frankeriges Tilstand. Under alle disse mørke Skyer, alle disse foruroligende Tegn vedbliver Conferencen at drive sit Spil; jeg vil sige, at fortsætte sine Underhandlinger, som der var sikker Fred at vente og ingen Fare. Fyrsten af Talleyrand har faaet Ret i, at der maae holdes Liv i Conferencen; thi den har ganske nyelig givet et Tegn paa sin Tilværelse, ved under 4de Januar at tilstille den Nederlandske Gesandt et Svar paa den Note, som han under 14de December 1831 har overleveret til den. Dette Svar er underskrevet af alle ConferencensMedlemmer, selv af de to Russiske. Det hedder deri, at denne Note har endelig opfyldt Conferencens Ønske at erfare Cabinettet i Haags Mening om de 24 Artikler; kun beklager den derved at denne Note ikke allerede den 10de Novbr. var bleven den communiceret, istedet for det tørre og simple Princip, som Kongens Ministre havde dengang opstillet. Conferencen vil nu besvare det vigtige Dokument, som er blevet den forelagt. Den har vist ikke ifinde at gaae Hs. Majestæts Rettigheder for nær og ønsker, at den kunde have erkiendet dem i deres hele Omfang; men den kan derfor ikke billige det Haagske Cabinets Fortolkning af den 4de §. af den Achenske Protokol af 1828. Denne § har ingen anden Mening end at det staaer de 5 Magter frit for at lade underhandle ved deres Gesandte og de respective Staters Jnteresse i Souverainernes Fraværelse, og denne §. fastsætter intet bestemt om Formen ved Deliberationerne derom. Conferencen er derfor af den Mening, at den fuldkomment har fyldestgjort Stipulationerne i denne §. Protokollen af 21de Juli 1814, hvorpaa de Nederlandske Ministre have beraabt sig, er sat udaf Kraft ved Antagelsen af den Grundsætning at Belgien og Holland skulle adskilles; de 24 Artikler af 15de October 1831 ere derfor allene bog gede paa Adskillelses-Principet af 27de Januar 1831. Conferencen skildrer nu udførlige hvorledes Udarbeidelsen af disse 24 Artikler er kun en Udvikling af dette Princip, hvorved der er taget Hensyn paa Kongen af Nederlandenes Jnteresse, Conferencen er derfor overbeviist om, at den har opfyldet de Forpligtelser, som den har paatage sig med Hensyn til den Nederlandske Regiering og har den Tillid til Kongens Jndsigt og Retfærdighed, at han vil erkiende de utallige Vanskeligheder, som den har havt at kæmpe med, og tillige tage Hensyn paa de Begivenheder, som ere mødte under Forhandlingerne, de Farer, som den har maattet søge at undgaae og at den maatte søge at holde den almindelige Fred opret, hvilken lige saavel Hollands som Europas Vel udkræver. Conferencen smigrer sig med at Hs. Majestæt vil erkiende, at den har maattet udjevne ganske modsatte Jnteresser, hvorved den maatte tage Hensyn paa det Hele; det haaber derfor at den Nederlandske Regiering vil finde i de 24 Artikler ved at antage dem et Middel til at giøre Ende paa en Sag, hvis Tilendebringelse Europa, som er træt af Uroligheder og Bekymringer, forventer med Utaalmodighed og tilveiebringe den almindelige Afvæbning, hvortil det med Agtelse har erfaret de gjorte Forslag; og den maae paa det stærkeste afvise den Mistanke, at den har havt til Formaal at nedsætte Hollands Rang iblandt de Enropæiske Magter, da den tvertimod har havt til Formaal at holde Kongen af Nederlandene opret i sin hele Jndflydelse og Anseelse. - J et vedlagt Dokument ved denne Erklæring hvoraf her er kun leveret et Udtog, blive de Nederlandske Jndvendinger mod de 24 Artikler Punkt for Punkt giendrevne. - J Haag skal man betragte dette Svar fra Conferencen kun som en personlig Retfærdiggjørelse fra dens Medlemmer, og de Hollandske Blade formene at dette Svar vil ikke tiene til at befordre Sagens Afgiørelse, da de ministerielle Engelske Blade sige, at de tre østlige Magter ikke ville ratificere Tractaten uden under Modificationer. Det Engelske Blad Coureren haaber paa Fredens Vedligeholdelse, og troer at alle Magter ville lempe sig noget efter hinanden; og til dette beroligende Haab ville vi overlade os. J Belgien ruster man sig af al Magt og bere der sig til en forestaaende Krig. Kongen har foretaget sig Reiser til Antwerpen og til Gent og uddeler Faner til Tropperne. J de Franskes Deputeredes Kammer forhandles endnu bestandig om Civillisten; nogle Domainer blive afskaarne fra Kronen især den vigtige Besiddelse Rambouillet; men som man siger skal tillægges Kronprinsen."